CELEX: 32010D0100
Language: sl
Date: 2010-02-19 00:00:00
Title: 2010/100/: Sklep Komisije z dne 19. februarja 2010 o odobritvi pomoči Finske za semena in semena žit za pridelovalno leto 2010 (notificirano pod dokumentarno številko C(2010) 946)

20.2.2010   
            
            
               SL
            
            
               Uradni list Evropske unije
            
            
               L 45/12
            
         SKLEP KOMISIJE
   z dne 19. februarja 2010
   o odobritvi pomoči Finske za semena in semena žit za pridelovalno leto 2010
   (notificirano pod dokumentarno številko C(2010) 946)
   (Besedilo v finskem in švedskem jeziku je edino verodostojno)
   (2010/100/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti prvega pododstavka člena 182(2) v povezavi s členom 4 Uredbe,
   ob upoštevanju naslednjega:
   
               (1)
            
            
               Z dopisom z dne 6. oktobra 2009 je finska vlada zaprosila za dovoljenje, da lahko za leto 2010 kmetom odobri pomoč za določene količine sort semen in semen žit, ki se zaradi posebnih podnebnih razmer pridelujejo samo na Finskem.
            
         
               (2)
            
            
               Finska prosi za dovoljenje za odobritev pomoči na hektar za določena območja, zasajena s semeni vrst Gramineae (trave) in Leguminosae (stročnice) iz Priloge XIII k Uredbi Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (2), razen Phleum pratense L. (mačji rep), in za določena območja, zasajena s semeni žit.
            
         
               (3)
            
            
               Predlagana pomoč mora izpolnjevati zahteve iz člena 182(2) Uredbe (ES) št. 1234/2007. Zadeva sorte semen in semen žit za pridelavo na Finskem, ki so prilagojena vremenskim pogojem v tej državi in se ne pridelujejo v nobeni drugi državi članici. Odobritev Komisije mora biti omejena na sorte, vključene na seznam finskih sort, ki se pridelujejo samo na Finskem.
            
         
               (4)
            
            
               Zagotoviti je treba, da se Komisija obvešča o ukrepih, ki jih Finska sprejme za upoštevanje omejitev, določenih v tem sklepu.
            
         
               (5)
            
            
               Ukrepi, predvideni s tem sklepom, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJI SKLEP:
   Člen 1
   Finski se dovoli, da od 1. januarja 2010 do 31. decembra 2010 odobri pomoč pridelovalcem s sedežem na njenem ozemlju, ki pridelujejo certificirana semena in certificirana semena žit iz Priloge, v okviru zneskov iz navedene priloge.
   Odobritev zajema izključno sorte, ki so vključene v finski državni katalog sort in se pridelujejo samo na Finskem.
   Člen 2
   Finska s pomočjo ustreznega sistema nadzora zagotovi, da se pomoč odobri samo za sorte, navedene v Prilogi.
   Člen 3
   Finska pošlje Komisiji seznam zadevnih certificiranih sort in vse spremembe tega seznama ter jo obvesti o območjih in količinah semen ter semen žit, za katere se pomoč odobri.
   Člen 4
   Ta sklep se uporablja od 1. januarja 2010.
   Člen 5
   Ta sklep je naslovljen na Republiko Finsko.
   
      V Bruslju, 19. februarja 2010
      
         
            Za Komisijo
         
         Dacian CIOLOŞ
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  UL L 30, 31.1.2009, str. 16.
   
      PRILOGA
      
         Semena
      
      Upravičena: območje, zasajeno s certificiranimi semeni sort Gramineae (trave) in Leguminosae (stročnice) iz Priloge XIII k Uredbi (ES) št. 73/2009, razen Phleum pratense L. (mačji rep).
      Najvišji znesek pomoči na hektar: 220 EUR
      Najvišja razpoložljiva sredstva: 442 200 EUR
      
         Semena žit
      
      Upravičena: območje, zasajeno s certificiranimi semeni pšenice, ovsa, ječmena in rži
      Najvišji znesek pomoči na hektar: 73 EUR
      Najvišja razpoložljiva sredstva: 2 190 000 EUR